|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ & ΑΘΛΗΤΙΣΜΟΥ****ΠΕΡΙΦΕΡΕΙΑΚΗ ΔΙΕΥΘΥΝΣΗ****Π/ΘΜΙΑΣ ΚΑΙ Δ/ΘΜΙΑΣ ΕΚΠ/ΣΗΣ ΑΤΤΙΚΗΣ****ΔΙΕΥΘΥΝΣΗ Δ/ΘΜΙΑΣ ΕΚΠΑΙΔΕΥΣΗΣ****ΑΝΑΤ. ΑΤΤΙΚΗΣ****Ταχ. Δ/νση:** Ηρώων Πολυτεχνείου 9-11,Τ.Κ.: 15344 - Γέρακας**Πληροφορίες:** Χρυσάνθη Κουτσιβίτη **Τηλέφωνο**: 210-3576063 και 6939562283**e-mail:** sym02-deanatt4@dide-anatol.att.sch.gr; hryssanthi@hotmail.com;  | Γέρακας, 12/12/2024**Αρ.Πρωτ:****ΠΡΟΣ : Σχολικές Μονάδες Αχαρνών, Αρτέμιδας και Σπάτων**  |

**ΘΕΜΑ: Προκήρυξη Μαθητικού Διαγωνισμού Ποίησης**

Η Εταιρεία Συγγραφέων με εκπρόσωπο την αντιπρόεδρό της Ομότιμη Καθηγήτρια Νεοελληνικής Φιλολογίας του ΕΚΠΑ κα Ερασμία – Λουίζα Σταυροπούλου σε συνεργασία με τη Σύμβουλο Εκπαίδευσης Φιλολόγων 4ης Θέσης Ανατολικής Αττικής κα Χρυσάνθη Κουτσιβίτη στο πλαίσιο των δράσεων του γραφείου Συμβούλων Εκπαίδευσης Ανατολικής Αττικής καλούν τους μαθητές και τις μαθήτριες των Δημοσίων Γυμνασίων και Λυκείων όλων των τάξεων της περιοχής Αχαρνών, Αρτέμιδας και Σπάτων να συμμετάσχουν σε **διαγωνισμό ποίησης** με θεματικές:

Α. Φύση και κλιματική αλλαγή

Β. Ανθρώπινες σχέσεις (Φιλία, έρωτας, οικογένεια, κοινωνία)

**ΣΚΟΠΟΣ ΤΗΣ ΔΡΑΣΗΣ**

α. Επιδιώκεται να ενισχυθεί η αγάπη για τη Λογοτεχνία και την Ποίηση.

β. Να δοθεί βήμα για την αυτοέκφραση των νέων σε σκέψεις, ιδέες, εμπειρίες και συναισθήματα.

γ. Να καλλιεργηθούν γλωσσικές δεξιότητες και να αναδειχθεί η νεανική φωνή και γλωσσική δημιουργικότητα.

δ. Να συνδεθούν οι μαθητές και οι μαθήτριές μας με τη μακραίωνη παράδοση της ελληνικής γλώσσας και του ελληνικού πολιτισμού στην ποιητική δημιουργία.

ε. Να καλλιεργηθεί η κριτική σκέψη και η φιλαναγνωσία στους κόλπους της εκπαίδευσης.

**ΚΑΝΟΝΕΣ ΣΥΜΜΕΤΟΧΗΣ**

* Δικαίωμα συμμετοχής έχουν οι μαθητές και οι μαθήτριες όλων των σχολείων Αχαρνών, Αρτέμιδας και Σπάτων. Η συμμετοχή των μαθητών/-τριών είναι προαιρετική.
* Θα δημιουργηθούν δύο κατηγορίες, μία για το Γυμνάσιο και μία για το Λύκειο, αντίστοιχες επιτροπές κρίσης και θα γίνουν χωριστές βραβεύσεις ανά κατηγορία.
* Θα πρέπει να οριστεί ένας/ μία εκπαιδευτικός ανά σχολική μονάδα ως υπεύθυνος/ υπεύθυνη για τη συγκέντρωση των ποιημάτων από τους μαθητές και τις μαθήτριες του σχολείου. Προκειμένου να διαχυθεί ο Διαγωνισμός στη Σχολική Μονάδα είναι επιθυμητό να συμμετάσχουν περισσότεροι εκπαιδευτικοί στη διαδικασία. Στην περίπτωση αυτή θα αποτελέσουν μία εσωτερική επιτροπή στο σχολείο, η οποία θα επιλέξει τα τελικά τρία ποιήματα που θα υποβληθούν. Στην περίπτωση αυτή θα δηλωθούν όλα τα ονόματα των εκπαιδευτικών, αλλά ένας θα οριστεί υπεύθυνος εκπαιδευτικός για την υποβολή. Θα δοθούν Βεβαιώσεις συμμετοχής σε όλους τους συμμετέχοντες εκπαιδευτικούς, μαθητές και μαθήτριες.
* Κάθε σχολική μονάδα μπορεί να συμμετάσχει υποβάλλοντας έως τρία ποιήματα.
* Η δήλωση συμμετοχής της σχολικής μονάδας θα γίνει στους παρακάτω συνδέσμους:

Γυμνάσια:

<https://forms.gle/PP4rQ9QWddKU7dC18>

Γενικά Λύκεια και ΕΠΑΛ:

<https://forms.gle/Bo3kHhPkCPUgo9mG9>

* Τα ποιήματα των μαθητών/ μαθητριών θα υποβληθούν με ηλεκτρονικό ταχυδρομείο (μέηλ) στη διεύθυνση: hryssanthi@hotmail.com.
* Η υποβολή θα γίνεται από το ηλεκτρονικό ταχυδρομείο (μέηλ) της σχολικής μονάδας με ευθύνη του υπεύθυνου καθηγητή - συντονιστή και της υπεύθυνης καθηγήτριας – συντονίστριας και στο θέμα θα αναγράφεται «Για τον Διαγωνισμό Ποίησης».
* Κάθε ποίημα θα αποστέλλεται σε ξεχωριστό αρχείο επεξεργάσιμης μορφής – word και θα αναγράφει:

Όνομα σχολείου – Όνομα μαθητή

πχ 1ο Γυμνάσιο Αχαρνών – Γιώργος Παπαδόπουλος

Τίτλο

Ποίημα μέχρι 500 λέξεις. (ΔΕΝ τίθενται περιορισμοί σε γραμματοσειρά, μέγεθος γραμμάτων ή διάστιχο).

**ΚΡΙΤΙΚΕΣ ΕΠΙΤΡΟΠΕΣ – ΒΡΑΒΕΥΣΗ**

Θα δημιουργηθούν δύο πενταμελείς επιτροπές που θα αποτελούνται από δύο ποιητές, δύο εκπαιδευτικούς ΠΕ02 – φιλολόγους και τη Σύμβουλο Εκπαίδευσης Χ. Κουτσιβίτη στην επιτροπή του Γυμνασίου και την καθηγήτρια ΕΚΠΑ κα Ε. Σταυροπούλου στην επιτροπή των ΓΕΛ – ΕΠΑΛ.

Η Βράβευση θα γίνει ανά κατηγορία σε ειδική τελετή με την παρουσία ποιητών και συγγραφέων μελών της Εταιρείας Συγγραφέων στα τέλη Μαρτίου, με την ευκαιρία εορτασμού της Ημέρας Ποίησης.

Τα βραβευμένα έργα και τα ονόματα των δημιουργών (με άδεια από τους γονείς και κηδεμόνες) θα αναρτηθούν στην ιστοσελίδα της Εταιρείας Συγγραφέων και στην Ιστοσελίδα της ΔΔΕ Ανατολικής Αττικής.

**ΣΗΜΑΝΤΙΚΕΣ ΗΜΕΡΟΜΗΝΙΕΣ**

Δήλωση συμμετοχών: από 12/12/2024 έως 20/1/2025 στις φόρμες google

Αποστολή των έργων: έως 28 Φεβρουαρίου 2025

Έκδοση αποτελεσμάτων: έως 18 Μαρτίου 2025

Βράβευση: τέλη Μαρτίου 2025

Η αντιπρόεδρος της Εταιρείας Συγγραφέων

Δρ Ερασμία -Λουίζα Σταυροπούλου

Ομότιμη καθηγήτρια

Νεοελληνικής Φιλολογίας ΕΚΠΑ

Η Σύμβουλος Εκπαίδευσης Φιλολόγων

4ης Θέσης Ανατολικής Αττικής

Δρ Χρυσάνθη Κουτσιβίτη